एक घर के मालिक अजित (नील भूपालम) और काम वाली बाई सुधा (भूमि पेडणेकर) के बीच के रिश्ते की है जिसका कोई नाम नहीं है। लेकिन जब अजित का परिवार घर आता है और उसकी शादी की बात करता है तो सुधा मायूस हो जाती है। इस मायूसी में कही न कही अजित के लिए उसका प्यार झलकता है। पूरी फिल्‍म में सुधा के ज्‍यादा संवाद नहीं हैं। वो सिर्फ काम करती है नज़र आती है। सुधा पूरी ईमानदारी से घर का काम करती है और उसके काम को देखकर लगता है कि वो उसे अपना घर मानती हो। अजित की शादी की खबर से उसका भरोसा नहीं बल्कि भ्रम टूटता है। क्योंकि वो सपने बुनने लगती है। इसके बाद वो बिना रोए, बिना आवाज किए चली जाती है। परफॉर्मेंस लेवल पर बात की जाए तो भूमि बॉलीवुड की प्रसिद्ध अभिनेत्री हैं और फिल्मों में उन्होंने अपने अभिनय से बेहतरीन छाप छोड़ी है। इस किरदार में भी उनका फिल्मी अनुभव साफ झलक रहा है। ज़ोया अख्तर का निर्देशन सटीक और कमाल का है। सरल कहानी को बड़ी सहजता के साथ दिखाया है जिसमें किसी भी प्रकार का कोई दिखावा नहीं है। कुछ भी अलग से दिखाने की कोशिश नहीं की गई है।